A Bizottság határozata
(1999. december 20.)
a tagállamok által állati bél behozatalára feljogosított harmadik országbeli létesítmények ideiglenes jegyzékeinek megállapításáról szóló 1999/120/EK határozat módosításáról
(az értesítés a C(1999) 4697. számú dokumentummal történt)
(EGT vonatkozású szöveg)
(2000/80/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (4) bekezdésére,
mivel:
(1) Az 1999/120/EK bizottsági határozat [3] összeállította az állati beleket előállító harmadik országbeli létesítmények ideiglenes jegyzékeit.
(2) Banglades, Mexikó, Nicaragua és Panama megküldte azon állati belet előállító létesítmények jegyzékét, amelyek vonatkozásában az illetékes hatóságok tanúsítják, hogy a létesítmények a közösségi szabályoknak megfelelnek.
(3) Így Banglades, Mexikó, Nicaragua és Panama tekintetében összeállítható az állati beleket előállító létesítmények ideiglenes jegyzéke; mivel az 1999/120/EK határozatot ennek megfelelően módosítani kell.
(4) Az e a határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) Az 1999/120/EK határozat címe a "bél" szót követően a "gyomor és hólyag" szavakkal egészül ki.
(2) Az 1. cikk első és második bekezdése a "bél" szót követően a "gyomor és hólyag" szavakkal egészül ki.
2. cikk
Az 1999/120/EK határozat melléklete e határozat mellékletének szövegével egészül ki.
3. cikk
Ezt a határozatot 1999. december 15-től kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 1999. december 20-án.